โปรเจกต์ เอส เดอะซีรีส์
รายชื่อเรื่องและนักแสดง

| เรื่องที่ | จำนวนตอน | วันที่ออกอากาศ | ชื่อตอน | ผู้กำกับ | นักแสดงนำ |
| --- | --- | --- | --- | --- | --- |
| - |  | 13 พฤษภาคม 2560 | ตอนพิเศษ | - | รวมนักแสดง |
   เบื้องหลัง แนะนำตัวละคร และสกู๊ปสุดพิเศษ
| 1 | 8 | 20 พฤษภาคม 2560 -  8 กรกฎาคม 2560 | Spike  วอลเลย์บอล (Volleyball) | พิชย จรัสบุญประชา | ปรมะ อิ่มอโนทัย รับบท โค้ชวิน อภิญญา สกุลเจริญสุข รับบท ครูเบสท์ โอบนิธิ วิวรรธนวรางค์ รับบท ปืน ธิติ มหาโยธารักษ์ รับบท แทน ภาวดี คุ้มโชคไพศาล รับบท เจิ้น ปภังกร ฤกษ์เฉลิมพจน์ รับบท สิงห์ อวัช รัตนปิณฑะ  รับบท เล้ง ปณชัย ศรีอาริยะรุ่งเรือง รับบท นาว ธีธัช รัตนศรีทัย รับบท พีท |
   เรื่องราวของวอลเลย์บอลชาย "ทีมโรงเรียนเทพปัญญาวิทยาลัย" ภายใต้การทำทีมของ "โค้ชวิน"  และ ครูเบสท์  ทีมรองบ่อนที่เคยทะลุไปถึงรอบชิงในการแข่งขันใหญ่ที่สุดของประเทศเมื่อปีที่แล้ว แต่ก็แพ้ให้กับแชมป์เก่าคู่แค้น อย่าง "ทีมเซนต์ เซบาสเตียน" จากความผิดหวังครั้งนั้น เหล่านักกีฬาตัวหลักของเทพปัญญาจึงสัญญากันว่า จะกลับมาคว้าแชมป์ให้ได้ในปีนี้ แต่! "สิงห์"  เพื่อนคนสำคัญคนหนึ่งในทีม กลับย้ายขั้วไปอยู่กับเซนต์ เซบาสเตียนด้วยเหตุผลบางอย่าง ทำให้ปืน  ที่เป็นตัวตบกัปตันทีมของเทพปัญญาโกรธแค้นและพยายามทำทุกวิถีทางเพื่อคว้าแชมป์ให้ได้ รวมไปถึงการหาตัวนักกีฬาคนใหม่ นั่นก็คือ"แทน"  ซึ่งทำให้เกิดปัญหาตามมาอีกมากมาย  จนกลายมาเป็นบทพิสูจน์สำคัญในชีวิตพวกเขา ที่พวกเขาเหล่า"เทพปัญญา"ต้องผ่านมันไปให้ได้
| 2 | 8 | 15 กรกฎาคม 2560 -  2 กันยายน 2560 | Side by Side พี่น้องลูกขนไก่  แบดมินตัน (Badminton) | นฤเบศ กูโน | ธนภพ ลีรัตนขจร รับบท ยิม   วงศ์รวี นทีธร รับบท โด่ง   เขมิศรา พลเดช รับบท หน่อย  หัทยา วงษ์กระจ่าง รับบท ตั้ม   สู่ขวัญ บูลกุล รับบท แตง   ณัชพัณณ์ ปรมะเจริญโรจน์ รับบท บุ๊ค   กานดิศ วรรณอรุณ รับบท เจมส์  |
   พบกับพลังความรักของครอบครัวนักกีฬาที่แสนอบอุ่นหัวใจ ผ่านเรื่องราวของแม่ม่ายสองพี่น้อง “แม่ตั้ม” และ “แม่แตง” ที่ต่างมีลูกของตัวเองและช่วยกันเลี้ยงดูเป็นพ่อแม่ให้กับเด็กทั้งสองคน “ยิม” ลูกของแม่ตั้ม เกิดมาเป็นเด็กออทิสติก พัฒนาการช้าทั้งร่างกายและสมองราวกับเด็ก 6 ขวบ ทำให้แม่แตงอดีตนักกีฬาแบดมินตัน จับยิมเล่นแบดมินตันหน้าบ้านกับลูกชายตัวเองคือ “โด่ง” เพื่อฝึกทักษะร่างกายและสมอง ซึ่งทำให้ค้นพบสิ่งมหัศจรรย์ในตัวยิมที่เล่นแบดมินตันเก่งราวกับนักกีฬาทั่วไป รวมถึงโด่งก็มีความสุขกับการเล่นแบดมินตันอย่างมาก แม่แตงจึงจับเด็กทั้งสองเล่นแบดมินตันหน้าบ้านด้วยกันทุกๆวัน นับตั้งแต่นั้นเป็นต้นมา  จนกลายเป็นจุดเริ่มต้นความฝันอันยิ่งใหญ่ของสองพี่น้องว่า  “วันหนึ่งพวกเขาจะต้องเป็นนักกีฬาแบดมินตันประเภทคู่ที่เก่งที่สุดให้ได้”
| 3 |  | 9 กันยายน 2560  -  25 พฤศจิกายน 2560 (งดออกอากาศ 7-28 ตุลาคม 2560) | SOS Skate ซึม ซ่าส์  สเกตบอร์ด (Skateboard) | พัฒน์ บุญนิธิพัฒน์ | ธีรดนย์ ศุภพันธุ์ภิญโญ รับบท บู   อิรา วิมลชัยฤกษ์ รับบท ไซม่อน  นฤภรกมล ฉายแสง รับบท  ใบเฟิร์น ชญานิษฐ์ ชาญสง่าเวช รับบท หมอเบลล์ พลวัฒน์ มนูประเสริฐ รับบท ทศพล |
   ไม่รู้ว่าฟ้าบันดาลโชคดีหรือร้ายให้ "บู" หนุ่มเนิร์ดผู้ต่อสู้กับโรคซึมเศร้ามานานจนเกือบจะยอมแพ้ไปแล้ว ให้มาพบกับ “ไซม่อน” และ “ใบเฟิร์น” โปรสเก็ตจอมเจ้าเล่ห์ และน้องสาวสุดเปรี้ยวซ่าส์ที่มาพร้อมกับสเก็ตบอร์ด  เมื่อสเก็ตบอร์ดกำลังเป็นเหมือนความหวังที่ช่วยให้บูรู้สึกดีขึ้นจากโรคซึมเศร้า "หมอเบลล์" จิตแพทย์ฝึกหัดจึงกระโจนลงมาเอาใจช่วยเขาอีกแรง  ชีวิตของ บู จะเป็นยังไง? แล้วสเก็ตบอร์ดจะช่วย บู ได้จริงไหม???
| 4 |  | 2 ธันวาคม 2560  -  20 มกราคม 2561 | Shoot! I Love You ปิ้ว! ยิงปิ๊งเธอ  ยิงธนู (Archery) | ธนีดา หาญทวีวัฒนา | นรีกุล เกตุประภากร รับบท โบ  กัญญาวีร์ สองเมือง รับบท เฟม / เอมิ กฤษณภูมิ พิบูลสงคราม รับบท แชน  ชานน สันตินธรกุล รับบท  อาชวิน(แอร์โรว์) สุพจน์ พงษ์พรรณเจริญ รับบท พี่ม้า (พ่อของอาชวิน) จิรายุส วรรธนะสิน รับบท พี่คีท (พ่อของเฟม) |
  เพราะความรักเปรียบเสมือนศรลอยปิ้วมาปักกลางใจ โบ (ฟรัง-นรีกุล เกตุประภากร) สาวเด๋อสุดห่วยผู้ทำอะไรก็ไม่เคยได้เรื่อง จึงต้องไฟต์สุดชีวิตหัดยิงธนู เพื่อจะใกล้ชิดหนุ่มนักกีฬายิงธนูสุดหล่ออย่าง อาชวิน (นน-ชานน สันตินธรกุล) โดยลาก แชน (เจเจ-กฤษณภูมิ พิบูลสงคราม) เพื่อนสนิทสุดเนิร์ดที่เชื่อฟังเธอไปซะทุกเรื่องให้ต้องมายิงธนูพิชิตใจอาชวินไปด้วยกัน ภารกิจยิงเพราะปิ๊งครั้งนี้ ได้นำพาให้โบและแชนมาพบกับ เฟม (ต้าเหนิง-กัญญาวีร์ สองเมือง) นักยิงธนูสาวสุดเพอร์เฟกต์ คู่แข่งหัวใจที่ดูแล้วโบไม่มีทางสู้ได้เลย แต่เพื่อความรัก โบจะยอมแพ้ง่ายๆ เหมือนทุกเรื่องที่ผ่านมาไม่ได้! ถึงเวลาแล้วที่โบจะพิสูจน์ตัวเอง ทุ่มเท จริงจังกับธนูและหัวใจดูสักครั้ง จะปิ้วหรือจะปิ๋วก็ต้องขอลองดูสักตั้ง!